Vienošanās Nr. SKUS 604/18-VV

1.pielikums

**Līgums Nr. SKUS 604/18-L**

*par ķirurģisko instrumentu apkopi un remontu*

Rīgā 2018.gada 20.decembris

**VSIA „Paula Stradiņa klīniskā universitātes slimnīca”**, reģistrācijas Nr.40003457109, kuru saskaņā ar statūtiem un 29.08.2018. valdes lēmumu Nr.81 (protokols Nr.30 p.1) “Par pilnvarojuma (paraksttiesību) piešķiršanu” pārstāv valdes locekle Ilze Kreicberga (turpmāk - Pasūtītājs) no vienas puses un

**SIA “Latvijas Amerikas acu centrs”,** reģistrācijas Nr. 40003164837, tās valdes priekšsēdētājas Natālijas Točiļenko un valdes locekles Unas Brūnas personā, kuras rīkojas uz statūtu pamata,(turpmāk - Izpildītājs) no otras puses (abi kopā – Puses), pamatojoties uz sarunu procedūras „Ķirurģisko instrumentu apkopes un remonts”, ID Nr. PSKUS 2018/147, rezultātiem un saskaņā ar Izpildītāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod un Izpildītājs apņemas veikt Katalyst ražoto ķirurģisko instrumentu (turpmāk – Instrumenti) tehniskās apkopes (turpmāk – Apkopes) un/vai remonta darbus .Ja remontdarbus nav iespējams veikt, Izpildītājs apņemas veikt ķirurģisko instrumentu nomaiņu pret ekvivalentiem atbilstoši Vispārīgās vienošanās un Līguma noteikumiem
	2. Pakalpojumu ietvaros Izpildītājs veic Pakalpojumu saskaņā ar Līguma 1.pielikumā noteikto. Jebkāda veida darbu veikšana, kas nav minēta Līguma 1.pielikumā un kurus Pasūtītājs uz Līguma slēgšanas brīdi nav varējis paredzēt, tiek veikti Pusēm par to savstarpēji vienojoties, nepārsniedzot vispārīgās vienošanās 2.1.punktā norādīto kopējo summu.
	3. Pakalpojuma sniegšanas vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002 un Dzirciema iela 20, Rīga, LV- 1007.
2. **Līguma summa, norēķinu kārtība**
	1. Līguma summu veido visu Līguma ietvaros pasūtīto Pakalpojumu kopējā summa, ņemot vērā Vienošanās kopējo summu.
	2. Pakalpojuma vienību izmaksas norādītas Līguma 1.pielikumā un ir saistošas visu Līguma darbības laiku.
	3. Ja, saskaņā ar normatīvajiem aktiem, turpmāk tiek grozīta pievienotās vērtības nodokļa (turpmāk PVN) likme, līgumcena (kā arī jebkuru līgumā noteikto daļējo maksājumu apmērs) ar PVN tiek grozīta atbilstoši PVN likmes izmaiņām, bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
	4. Līguma 1.pielikumā norādītajā summā ir ietverti visi Izpildītāja izdevumi, kas tam rodas saistībā ar Līguma izpildi, tajā skaitā saistītās izmaksas – nodokļi (izņemot PVN), darbaspēka izmaksas, tehniskais nodrošinājumus, piegāde u.c.
	5. Pasūtītājs veic samaksu par veiktajiem remontdarbiem, nomaiņām un apkopēm 60 (sešdesmit) kalendāro dienu laikā pēc rēķina saņemšanas un abpusējas parakstīšanas dienas, pārskaitot rēķinā norādīto naudas summu uz Līgumā norādīto Izpildītāja bankas norēķina kontu. Rēķins tiek izrakstīts atbilstoši Izpildītāja veiktajiem darbiem.
	6. Rēķins jāiesniedz Pasūtītājam 3 (trīs) dienu laikā no rēķina izrakstīšanas datuma.
	7. Izpildītājs rēķinu sagatavo atšifrējot katru izpildīto darbu un rezerves daļu, un nomainīto Instrumentu, par kuru ir sastādīts un abpusēji parakstīts akts.
	8. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus par veiktajiem darbiem, kurus Izpildītājs nav veicis un/vai par Līguma prasībām neatbilstošas kvalitātes veiktu Pakalpojumu vai piegādātu preci.
	9. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	10. Izpildītājs, sagatavojot rēķinu, tajā iekļauj informāciju par Līguma datumu un numuru. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis.
	11. Samaksa uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
3. **Līguma darbības termiņš un spēkā esamība**
	1. Līgums stājas spēkā ar tā abpusējas parakstīšanas brīdi.
	2. Līguma spēkā esamības nosacījumi ir atrunāti 20.12.2018.Vispārīgajā vienošanā Nr. SKUS 604/18-VV.
4. **Pakalpojuma izpildes kārtība**
	1. Puses vienojas, ka Pakalpojums tiek sniegts saskaņā ar Pasūtītāja pieprasījumu. Pasūtītāja kontaktpersona Pakalpojuma pieprasījumu nosūta uz e-pastu \_\_\_\_\_\_\_\_\_\_\_\_\_\_. Izpildītājam 1 (vienas) darba dienas laikā jāapstiprina pieprasījuma saņemšana.
	2. Izpildītājs uzsāk un veic Pakalpojumu ne ilgāk kā 10 (desmit) darba dienu laikā no Pasūtītāja pieprasījuma nosūtīšanas dienas. Ja darbu vai nomaiņu nav iespējams veikt noteiktajā termiņā Puses var vienoties par termiņa pagarināšanu.
	3. Par attiecīgā Pakalpojuma veikšanu tiek sastādīts Pakalpojuma pieņemšanas - nodošanas akts, ko paraksta Izpildītāja un Pasūtītāja pārstāvji.
5. **Pušu saistības**

5.1. Izpildītāja pienākumi un tiesības:

* + 1. veikt Instrumentu apkopi un/vai remontu vai nepieciešamības gadījumā - nomaiņu ar attiecīgā ražotāja tādu pašu Instrumentu saskaņā ar Vienošanās un Līguma noteikumiem ne vēlāk kā 10 (desmit) darba dienu laikā no Pasūtītāja pieprasījuma saņemšanas. Ja darbu vai nomaiņu nav iespējams veikt noteiktajā termiņā Puses var vienoties par termiņa pagarināšanu;
		2. pēc Pasūtītāja pieprasījuma nodrošināt Instrumentu apkopi, lai Instruments pēc apkopes atbilstu jaunu instrumentu ražošanas kvalitātes standartiem;
		3. Apkopes un remonta darbus veic sertificēts inženieris, kas ir apmācīts pie Instrumentu ražotāja vai tā autorizēta pārstāvja.
		4. Pēc apkopes veikšanas iesniegt Pasūtītājam sagatavotu dokumentāciju, atbilstoši ražotāja rekomendācijām.
		5. Instrumentu remontam izmantot tikai ražotāja oriģinālās rezerves daļas;
		6. Instrumentu tehnisko novērtējumu Izpildītājs sniedz rakstiski, sastādot defekta aktu, kur tiek uzrādīts iemesls detaļu vai Instrumenta nomaiņas nepieciešamībai, to izmaksas;
		7. Instrumentu detaļām vai gadījumā, ja Instruments ir jānomaina ar tā paša ražotāja Instrumentu (ar tādu pašu ref.numuru), to cenām jāatbilst vidējām tirgus cenām un to izmaksas Izpildītājam rakstiski jāsaskaņo ar Pasūtītāju;
		8. sastādīt pieņemšanas – nodošanas aktu par Instrumenta aizvešanu un pieņemšanas – nodošanas aktu par Instrumentu atgriešanu Pasūtītājam remontdarbu vai apkopes veikšanai ārpus Pasūtītāja teritorijas;
		9. Instrumentus pēc apkopes vai remonta atgriezt Pasūtītājam Medicīnas tehnoloģiju daļā, pēc nomaiņas - Centralizētajā noliktavā.
		10. Izpildītājs nodrošina Instrumentu apkopju, remontdarbu un rezerves daļu garantiju – ne mazāk kā 3 mēneši, ja vien ražotājs nav noteicis savādāk.
		11. Gadījumā, ja Instruments ir bijis jānomaina pret jaunu instrumentu, Izpildītājs nodrošina preces garantijas laiku ne mazāku kā 24 (divdesmit četri) mēneši no Preces pieņemšanas – nodošanas akta abpusējas parakstīšanas dienas. Izpildītājs apliecina, ka piegādātā prece ir jauna, augstas kvalitātes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu. Izpildītājs garantē, ka prece atbilst Līguma noteikumiem un ir derīga ekspluatācijai, kā arī to, ka preces izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.
		12. ja Izpildītājs objektīvu iemeslu dēļ nevar nodrošināt Instrumentu apkopi un/vai remontu, Instrumenta nomaiņu Izpildītājs nekavējoši informē Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu kavēt Līguma laicīgu izpildi;
		13. atlīdzināt Pasūtītājam visus zaudējumus un par saviem līdzekļiem novērst visus trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār;
		14. veikt Līguma izpildi ar saviem spēkiem, resursiem un līdzekļiem;
		15. par kvalitatīvi veiktiem Pakalpojumiem savlaicīgi saņemt Līgumā noteikto samaksu;
		16. saņemt no Pasūtītāja saistību izpildei nepieciešamo informāciju;

5.2. Pasūtītāja pienākumi un tiesības:

5.2.1. pārbaudīt Izpildītāja sniegtā Pakalpojuma kvalitāti un atbilstību Līguma noteikumiem;

5.2.2. dot Izpildītājam saistošus norādījumus attiecībā uz Līguma izpildi;

5.2.3. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;

5.2.4. laicīgi saņemt no Izpildītāja informāciju un paskaidrojumus par iespējamajiem vai paredzamajiem kavējumiem Līguma izpildē;

5.2.5. Līgumā noteiktajā kārtībā savlaicīgi samaksāt par pieņemto, Līguma prasībām atbilstošu un kvalitatīvi veikto Pakalpojumu.

1. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Par katru Pakalpojumu izpildes kavējuma dienu (sākot ar 11. darba dienu, vai ar nākošo dienu, ja Puses bija vienojušās par citu termiņu) Pasūtītājs var piemērot Izpildītājam līgumsodu 20.00 EUR bez PVN apmērā, bet ne vairāk kā kavētās pārbaudes cena. Kopējā līgumsoda summa viena rēķina ietvaros nedrīkst pārsniegt 10% no kopējās rēķina summas.
	3. Ja Pakalpojuma izpildes laiks tiek kavēts Pasūtītāja vainas dēļ, soda sankcijas Izpildītājam netiek piemērotas.
	4. Par Līgumā noteikto maksājumu termiņu kavējumu Izpildītājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	5. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	6. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
	1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
	6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 7.3.punktam.
3. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 dienu laikā, tad strīdus risina vispārējas instances Latvijas Republikas tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
4. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.
	4. Ja kādai no Pusēm tiek mainīti rekvizīti vai Līguma 9.8.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	5. Pušu vadītāju maiņa nevar būt par pamatu Līguma pārtraukšanai vai izbeigšanai. Ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Izpildītāju.
	6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	7. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	8. Pušu kontaktpersonas:
		1. par Līguma izpildi no Pasūtītāja puses - Toms Bērziņš, tālruņa numurs: \_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_;
		2. kontaktpersonas līguma izpildes laikā:
			1. par Instrumentu nodošanu defektēšanai un pieņemšanu pēc apkopes un remonta - Gundars Lācis, tālruņa numurs: \_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_;
			2. Medicīnas tehnoloģiju daļas darbinieki ir tiesīgi pieņemt apkopes, remontu darbu izpildi, parakstīt attiecīgos servisa aktus;
			3. ja tiek konstatēta nepieciešamība Instrumentu nomainīt pret jaunu instrumentu, kontaktpersonas: Jovita Sproģe, tālruņa numurs: \_\_\_\_\_\_\_\_\_\_, e-pasta adrese \_\_\_\_\_\_\_\_\_\_v vai Rolands Dedjuško, tālrunis: \_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_, kuras ir tiesīgas pieņemt Instrumentu, parakstīt attiecīgos pieņemšanas – nodošanas aktus, pavadzīmes.
		3. par Līguma izpildi no Izpildītāja puses: Rolands Lārmanis, tālruņa numurs , e-pasta adrese \_\_\_\_\_\_\_\_\_\_\_\_\_.
	9. Līgums sagatavots latviešu valodā, parakstīts divos oriģinālos eksemplāros uz 6 (sešām) lapām. Abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
5. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskā****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:****SIA “Latvijas Amerikas acu centrs”**Reģ. Nr.: 40003164837A.Deglava iela 12a, Rīga, LV-1009Konta Nr.: LV62LAPB0000066052388Banka: AS “Latvijas Pasta banka” Kods: LAPBLV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

I.Kreicberga N.Točiļenko

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 U.Brūna